b"\n_START_ARTICLE_\n\xc3\x89vreux\n_START_SECTION_\nGeografija\n_START_PARAGRAPH_\nMesto le\xc5\xbei v pokrajini Normandiji ob reki Iton.\n_START_SECTION_\nZgodovina\n_START_PARAGRAPH_\nV pozni antiki se je naselbina imenovala po galskem plemenu Aulercov - Mediolanum Aulercorum, tedaj manj\xc5\xa1i regionalni center rimske province Galije Lugdunensis. Sedanje ime prav tako izvira od galskega plemena Eburovices._NEWLINE_Prva poznana dru\xc5\xbeina lokalnih grofov izhaja iz rodu normanskega vojvoda Riharda I. in njegovega sina Roberta II., Rouenskega nad\xc5\xa1kofa, po mo\xc5\xa1ki liniji izumrla z grofom Viljemom v letu 1118. Grofija je pre\xc5\xa1la na rodbino de Montfort, od leta 1298 pa je bila v lasti Ludvika Francoskega iz dinastije Kapetingov. Pod njim je bila povzdignjena na raven peer (1317). Njegov sin Filip d'\xc3\x89vreux je postal kralj Navare. V letu 1404 je grofija skupaj s pokrajinami \xc5\xa0ampanjo in Brie pripadla francoskemu kralju Karlu VI._NEWLINE_Mesto je dokon\xc4\x8dno pripadlo Franciji ob izumrtju rodbine La Tour d'Auvergne leta 1802. Med drugo svetovno vojno je bil mo\xc4\x8dno po\xc5\xa1kodovan, ve\xc4\x8dina mestnega sredi\xc5\xa1\xc4\x8da pa je bilo obnovljenega. Bli\xc5\xbenjo letalsko bazo \xc3\x89vreux-Fauville je do leta 1967 uporabljalo ameri\xc5\xa1ko Vojno Letalstvo, za njim pa Francoske zra\xc4\x8dne sile."